Aalborg Stiftstidende, 1841-02-05
Handels- og Skibsefterretninger. Af Thisted, Borgerrepræsentanters Aarsberetning for 1840, aflagt i Byens Avis, seer man: at uagtet den totale Mangel paa Materialier og at, som følge deraf, Arbeidet paa Havnen, først kunde paabegyndes langt ind i Foraaret, er det dog lykket Havnecommissionen (der bestaaer af Byfogden, af Consul Lützhøft og Komd. Nordtoft, samt, som Repræsentantskabets Delegerede, Consul Bendixsen) ved utrættelig Jver fortiden at bringe Havneanlægget saa vidt, at flere Skibe allerede i indeværende Vinter der have søgt og fundet et trygt Vinterleie. Paa Grund af de billige Priser, hvortil Materialierne leveredes, blev det ogsaa Commissionen muligt, at give Anlæget en storre Udstrækning, end der efter Tegning og Overslag først var paatænkt. Molen var saaledes opgivet at skulle have en Længde af 120 Alen; men Commissionen fandt, at man med de havende Midler gjerne kunde give den et Tillæg af 30 Alen, og saaledes blev den nu af 150 Alens Længde. Endvidere gaves det til 63 Alen bestemte Land=Bolværk en Udstrækning af 108 Alen med tvende Slæbesteder, og desforuden opførtes sønden for Havnepladsen, i Flugt med Mo len, en Steendæmning af 54 Alens Længde, hvilken ikke fandtes paa Tegningen. Ved alle disse Tillæg medgik rigtignok, foruden den calculerede og laante Sum af 8,500 Rbd., endnu 850 Rbd., for hvilke Consul Lützhøft staaer i Forskud. Da Efteraaret indfandt sig med sine Paalands Storme, erfarede man imidlertid dog, at uagtet Molen, have faaet en saa betydelig Forlængelse, kunde Havnen nok alligevel ikke skjænke den Sikkerhed, som kunde fordres. Borgerskabet blev derfor opfordret til at indvilge i, at der ansøgtes om et yderligere Laan af 1500 Rbd., for endnu at give Molen en Forlængelse af circa 30 Alen, og under 10de Novbr har Hs. Maj. Kongen allernaadigst bevilget det Ansøgte. At Jndtægterne af Havnen, naar den indsendte Taxt approberes, mageligt ville kunne afholde Udgifterne, er, efter den Skibsfart at domme, der i de senere Aar har fundet Sted til Byen, udenfor al Tvivl. Da det var bragt i Erfaring, at Generaltoldkammeret havde besluttet at lade opføre en Toldbodbygning ved Byen, og at Jndkjøbet af en passende Byggegrund var overdraget, Amtet, som dertil havde valgt en fra Havnen afsides liggende Bygning, der netop var tilfals, saa indkom fra de fleste af Byens Handlende en Opfordring til Repræsentantskabet og at forhindre Anvendelsen af sidstnævnte Plads, og foranledige Bygningen henlagt midt paa den, ved Havneanlæget fra Fjorden indvundne store, smukke og mod Oversvømmelse sikkre Plads. Repræsentantskabets Bestræbelser vare imidlertid forgiæves, og, uagtet man antog, at n af en saadan Bygning burde tages Hensyn til de Handlendes Tarv, saa var dette dog ikke Collegiets Mening, og andre Anskuelser gjorde sig gjældende. Nationalbanken har i det forløbne Aar havt et Tab af 2611 Rbd. 44 s. ved falske Sedler. Bankens Gevinst har i samme Tidsrum udgjort 450,000 Rbd., iberegnet Gevinsten ved Bankcomptoiret i Aarhuus Actiernes Antal opgives i Regnskabet til 79, 148. Fortiden bliver det aarlige Overskud henlagt til Bankens Capitalfond, men naar denne er completteret til omtr. 7,900,000 Rbd., ville Actionairerne erholde et aarligt Udbytte, hvis Størrelse allerede nu omtrent lader sig beregne. Det kommer jo naturligviis meget an paa, hvor meget Bestyrelsen i sin Tid bestemmer, at der af det aarlige Overskud skal henlægges til Bankens Capitalford.